Mitt Sena— Ħidma, Kisbiet, Flimkien Lejn il-Futur 25 Sena ta' Storja Kummissjoni 'Armar u Żgħażagħ Elenjani' Kienet is-sena 1994 meta ġewwa l-każin tal-Għaqda Mużikali Sant' Elena, grupp ta' żgħażagħ li ta' spiss kienu jiffrekwentaw il-każin ġiethom l-idea li jiffurmaw Kummissjoni Żgħażagħ fi ħdan l-Għaqda Mużikali Sant'Elena. L-ewwel għan ta' din il-Kummissjoni kellu jkun li jagħtu dehra ġdida lil Birkirkara f'dak li hu armar u opri tal-briju. 1994: Fil-festi tal-75 sena mit-twaqqif tal-Għaqda, il- Kummissjoni, żanżnu l-ewwel imrewħa f' Birkirkara u f'Malta. 1995: Inħadmet bandalora li għal dak iż-żmien kienet unika minħabba d-daqs tagħha ta' 12-il pied wisa' u 22 pied tul, fejn turi il-glorja ta' Sant' Elena rebbieħa fuq kulħadd. Din il-bandalora ġiet fdata f'idejn l-artist Andew Bugeja. Biex jakkumpanjaw mal-briju saru sett bażilki magħmulin mill-bżieżaq. 1996: Wara s-suċċess li kellha din il-Kummissjoni eżatt wara l-festa tal-1995, beda jiġi ppjanat disinn biex tiġi mżejna l-faċċata tal-każin bid-drapp impitter, li mbagħad sar mill-artist Andrew Bugeja. Ta' min jgħid li din il-faċċata kienet l-ewwel waħda ġewwa Birkirkara. F'din is-sena wkoll iżżanżnu tliet umbrelel kbar biex jagħtu kenn lil bandisti waqt il-marċ ta' filgħodu. 1997: Biex ikomplu jilħqu l-għan tagħhom li jagħtu dehra ġdida lil Birkirkara ġew imżanżna sett ta' tmien bandalori - xogħol l-artist Andrew Bugeja. Dawn il- bandalori jintramaw ġewwa Pjazza San Franġisk u għadhom jitgawdew sal-lum. Il-Pittura tagħhom turi lil San Kostantinu, omm u missier Sant' Elena, San Makarju, Kostanzo Kloro, Salvatore Psaila, Vincenzo Borg Brared u Dun Filippu Borgia. 1998: F'din is-sena, il-Kummissjoni daħlet għal impenn ġdid, dak li tirrestawra il-planċier maestuż tal- Għaqda tagħna, li jintrama darba kull sentejn. Għal darb'oħra dan ir-restawr ġie afdat f'idejn l-artist Andrew Bugeja. 1999: Fl-aħħar snin, il-Kummissjoni ħadet ħsieb bosta proġetti li jirrigwardjaw il-briju, l-armar u l-banda, iżda issà kien imiss in-nar tal-art taħt il-gwida għaqlija tas- sinjuri Brian Micallef, Franco Muscat u Bertu Bezzina. Il- Kummissjoni tellgħet programm tan-nar tal-artmill-aqwa. Fil-marċ tal-aħħar tridu xorta spikkaw iż-żgħażagħ bagristi billi nħadem kanun tal-arja li jispara l-karti. 2000: Din is-sena kienet sena importanti ġewwa Birkirkara fejn ġiet ċċelebrata il-50 sena minn meta l-Papa Piju XII għolla t-tempju tagħna għal Bażilika Minuri bl- unuri kollha. Għal din l-okkażjoni, l-Għaqda kienet irregelat umbrellun tal-bażilika lil Prepostu u lill-Kapitlu Elenjan, kif ukoll lill-poplu karkariż. Fuq din l-inizjattiva, il-Kumissjoni Żgħażagħ offrew l-appoġġ sħiħ tagħhom. Dik is-sena wkoll kienet importanti għall-Kummisjoni, fejn kellha tipprepara għall-marċ ta' filgħodu li sar miż- żewġ baned u bħala parti mill-briju saret arzella bil-fjuri tal-karti. 2001: iż-Żgħażagħ Elenjani baqgħu iħarsu 'l quddiem fejn jidħol armar tat-triq: f'din is-sena inħaddmu sett pavaljuni għal Triq Kostantinu. Dawn il-pavaljuni ġew iddisinjati mill-artist mibki Salvu Bugeja, bl-isfumar ta' Andrew Bugeja. 2002: L-għan ukoll tal-Kummissjoni kien li jieħdu ħsieb u jirrestawraw l-armar li ħallew ta' qabilhom b'hekk f'din is-sena ġew irrestawrati sett trofej li jintramaw mal- ġenb tal-każin. Għal mal-brijju, saret ukoll kuruna bil-fjuri tal-karti bix-xbieha ta' Sant' Elena. Ġiet imnedija wkoll CD bil-kant. l- Ħidma, Kisbiet, i Flimkien Lejn il-Futur Għaqda Mużikali Sant' Elena A.D.1919, Birkirkara ( Festa 2019 2003: Mill-ġdid, il-Kummissjoni reġgħet ħadmet imrewħa, din id-darba impittra li turi lil Sant' Elena fil- Glorja mal-Ħallieq. Biex jikkumplimentaw il-bandalori ta' Pjazza San Franġisk saru sett pavaljuni. Iżżanżnet ukoll bandiera għal fuq l-arblu tal-każin, kif ukoll irregalat bandalora bil-pittura għas-sala tal-każin. Ix-xogħol imsemmi huwa kollu tal-artist Andrew Bugeja. Għal mal- briju saret mill-ġdid ukoll l-arzella bil-fjuri tal-karti b'kopja tal-pittura tal-arzella tal-Bażilika, xogħol Giuseppe Cali, kif ukoll emblema tal-każin bl-antaċċoli. 2004: Din is-sena, l-Kummisjoni għalqet l-ewwel diċenju tagħha fejn għal din il-festa inħaddmu mill-ġdid tliet umbrelel b'disinn ta' Antoine Farrugia u sfumar tal- artist Kurt Friggieri, li juru l-emblemi tal-parroċċi li ħarġu minn Birkirkara, it-tlett fundaturi, l-emblema u l-patruna tas-soċjetà. F'dik is-sena il-kummissjoni reġgħet niediet CD bil-marċi brijjużi bil-kant. 2005: F'din is-sena, iż-żgħażagħ komplew jirrestawraw il-wirt li ħallewlhom ta' qabilhom billi din id-darba kien imiss is-sett ta' tmien trofej li jintramaw fil-pjazzetta ta' Triq is-Salib Imqaddes, saru wkoll bandalori u bnadar ġodda għalihom. Għall-marċ tal-aħħar tridu iżżanżan is- Salib tal-Arpi, erba' bandalori li flimkien jiffurmaw arma tal-mużika xogħol l-artist Kurt Friggieri. 2006: Għall-marċ tal-ħruġ min-niċċa, iż-żgħżagħ ħejjew sorpriża b'żewġ bandalori, waħda li turi replika tal-kwadru titulari li jinsab ġewwa l-knisja, kif ukoll saret pittura tal-każin u tal-Inno di Gloria fejn dan juri ir-rabta tal-għaqda tagħna ma' Sant' Elena. Ġew ukoll mibdula l-bandalori u l-bnadar tat-trofej ta' ħdejn il-każin fuq disinn ta' Silvio Pace u sfumar ta' Kurt Friggieri. Sar ukoll restawr fuq l-istatwa ta' Sant' Elena u Kostantinu li jintramaw quddiem il-każin. Dan ir-restawr sar minn Rennie Abela. Minbarra l-armar, il-Kummissjoni kienet imħabbta bil-proġett tat-tkabbir u estenzzjoni tal- kantina. Dan il-proġett xejn ma kien faċli iżda permezz tal-għaqda u d-determinazzjoni li kellhom iż-żgħażagħ, dan il-proġett sar realtà. 2007: Din is-sena, il-festi esterni ma kienux saru għaliex bħal sajjetta fil-bnazzi kienet seħħet traġedja ġewwa l-kamra tan-nar ta' Sant' Elena li ħalliet warajha erba' vittmi. Iżda ż-żgħażagħ xorta baqgħu għaddejin b'ħidmithom fejn kienet ġiet irrestawrata l-istatwa ta' Malta rebbieħa, xogħol l-artist Karlu Darmanin, irrestawrata minn Rennie Abela. inħadmet ukoll bandiera bl-emblema tal-każin, xogħol l-artist Kurt Friggieri, kif ukoll inħadmet ammont kbir ta' liedna. 2008: Minħabba li l-festi tas-sena ta' qabel ma sarux, l-armar li kien ippjanat iżżanżan f'din is-sena. Inħadmu wkoll sett bnadar ġodda li jintramaw fl-isqaqien. Għall- marċ tal-ħruġ min-niċċa, inħadem dokumentarju li kien jitratta i-rabta bejn Birkirkara, l-Għaqda u Sant' Elena. Il- qofol ta' dan kollu imbagħad intlaħaq meta issemmgħet għal-ewwel darba kanzunetta bl-isem ta' 'Ejjew Bagristi', lirika ta' Joe Julian Farrugia u mużika u kantata minn Georgina Abela. Kienet diska li intgħoġbot minn kull partitarju. 2009: Din is-sena kienet sena oħra ta' ċelebrazzjonijiet twaqqif tal-Kummissjoni Żgħażagħ u Armar. biex tfakkar dan l-anniversarju waqt il-programm annwali ġie ippreżentat stendard bl-emblema tal-każin. Waqt il-marċ tal-aħħar tridu, ġew imżanżna erba' bandalori ta' daqs enormi fuq disinn, sfurmar u pittura tal-artist bravu Kurt Friggieri. Kienu mżanżna wkoll żewġ anġli u pedestalli għalihom biex ikomplu jikkumplimentaw l-istatwa ta' Sant'Elena li hemm quddiem il-każin, xogħol ta' Mario Vassallo u Clive Busuttil. 2010: L-ewwel għan tagħha il-kummissjoni kien li jitkomplew il-pedestalli tal-anġli li żżanżnu sena qabel fejn sarilhom xogħol ta' irħamar u disinn ġdid. Imbidlet ukoll il-liedna kollha tat-triq tal-każin. Beda wkoll jiġi ppjanat il-proġett tal-bandalori ta' Triq Tumas Fenech. Sar ukoll restawr fil-labardi ta' Pjazza San Franġisk u ta' ħdejn il-każin, sar sfumar tal-bandalori u sopra porti ta' Triq is-Salib Imqaddes. L- Ħidma, Kisbiet, il Flimkien Lejn il-Futur 2011: Fuq idea ta' din l-istess Kummissjoni, inħadem monument bi xbieha ta' Sant' Elena fejn iż-żgħażagħ taw għajnuna kbira fix-xogħol tat-tħaffir u ġbir għaliha. Din l-istatwa tal-ġebel tiddomina fin-nofs tal-Pjazza fi Triq is-Salib Imqaddes, xogħol tal-artist Antoine Muscat u kolonna tal-ġebel maħduma minn Anthonv Fenech u tpoġġiet minn Mario Pace ex-membru ta' din il- kummissjoni. Iżżanżnu l-ewwel sett ta' bandalori fuq medda ta' ħames snin fit-Triq Tumas Fenech, fuq disinn u sfumar ta' Redrian Micallef u pittura ta' Kurt Friggieri, liema pitturi juru it-titulari tal-parroċċi li ħarġu mill- Kolleġjata Bażilika Sant' Elena u l-knejjes filjali. L-ewwel sett intwera' waqt il-marċ tal-aħħar tridu fil-pjazza. 2012: F'din is-sena l-istatwa maestuża ta' Sant' Elena għalqet 175 sena minn meta l-iskultur bravu Salvatore Psaila skolpiha fl-injam. Għal din l-okkażjoni, il- Kummissjoni ħejjiet logo li jfakkar dan l-anniverasrju, maħdum. mill-artist Redrian Micallef, Ġewwa s-sala tal-każin ittellgħet wirja t' oġġetti relatati mal-patruna tagħna. Għall-marċ tal-ħruġ min niċċa, tħejja feature professjonali dwar l-istatwa ta' Sant' Elena. Tkompla wkoll il-proġett tal-bandalori ta' Triq Tumas Fenech fejn ġew imżanżna sitta oħra. 2013: Din is-sena ma baqgħetx mingħajr sorpiżi u spettaklu: waqt il-marċ tal-Ġimgħa, il- Kummissjoni tat spettaklu fin-nar piro mużikali, filwaqt.li żżanżnu erba' banadlori li komplew isebbħu Triq Tumas Fenech. 2014: Sena oħra importanti kienet din is-sena fejn il- Kummissjoni għalqet 20 sena mit-twaqqif tagħha. Għalhekk saret emblema li tfakkar dan l-anniversarju - xogħol Jeremv Cachia. Il-Kummissjoni kienet parti mill- għajnuna biex inġabru flus għar-restawr tal-vara titulari li bħala għaqda kienet tat is-somma sabiħa ta' €1100. Iżżanżnu erba' banadalori oħra għal Triq Tumas Fenech. Sa din is-s0ena iżżannu tmintax-il bandalora minn sett ta' għoxrin. 2015: Iż-żgħażagħ din is-sena żanżnu l-aħħar żewġ bandalori biex b'hekk ġie komplut il-proġett tal- bandalori ta' Triq Tumas Fenech. Għamlu wkoll restawr tal-pedestall tal-istatwa ta' Sant' Elena u Kostantinu li jintramaw quddiem il-każin, fejn sarlu disinn u rħamar ġdid. Waqt il-marċ tal-aħħar tridu, saret mass band amalgamata ma' D) Pierre Cordina. 2016: Beda ppjanar biex jerġgħu jinżebġħu mill-ġdid it-trofej tal-pjazzetta ta' Triq is-Salib Mqaddes. Sar mill- ġdid pedestall għal taħt l-istatwa ta' Malta Rebbieħa xogħol fl-injam ta' Ġorġ Debono fuq disinn ta' Alan Xerri. Beda proġett ġdid ta' restawr ta' sitt armi tat- trofej li ma kienux baqgħu jiġu armati. Inħaddmu mill- ġdid il-kolonni tagħhom u dan ix-xogħol sar kollu mill- Kummissjoni. Għal magħhom inħadmu sett bnadar, xogħol ta' Joe Conti. F' din is-sena iżżanżnu l-ewwel tnejn u bdew jiġu armati fi Triq il-Kbira. 2017: Tlestiet iż-żebgħa u l-induratura tat-trofej ta' Triq is-Salib Imqaddes, imbeda' l-immudellar tat-tafal li ġie mwaħħal fuq il-pedestall ta' Malta Rebbieħa, xogħol ta' Alan Xerri. Iżżanżnu żewġ trofej oħra għal Triq il-Kbira kompluti. Għall-marċ tal-aħħar tridu ħadu ħsieb li jsir show tan-nar amalgamat mal-mużika li nħaraq minn fuq il-bejt tal-każin. 2018: Tlesta l-proġett tas-sitt trofej billi din is-sena ħarġu l-aħħar tnejn. Ġew irħamati is-sitt pilandri tagħhom, xogħol Sandro Schembri. Iż-żgħażagħ xtaqu jagħmlu xi ħaġa ġdida fl-armar, għalhekk bdew proġett ġdid ta' sett pavaljuni fi Triq Kostantinu, liema pavaljuni ħa jkunu bil-pittura. Ta' min jgħid li dan huwa l-ewwel sett bil- pittura fil-festa tagħna, disinn ta' Joseph Cauchi, sfumar ta' Rvan Stivala u pittura ta' Kurt Friggieri. Iżżanżnu sett ġdid ta' arkati bid-drapp li fuqhom hemm imniżla is- snin u fejn marret iddoqq il-banda, disinn u sfumar ta' Marcio Ghigo. Mitt Sena Ħidma, Kisbiet, JI Flimkien Lejn il-Futur Għaqda Mużikali Sant' Elena A.D.1919, Birkirkara J Festa 2019 2019: Din hija sena oħra importanti kemm bħala każin kif ukoll bħala kummissjoni, fejn il-każin għalaq 100 sena mit-twaqqif tal-Għaqda u 25 sena Kummissjoni Żgħażagħ. Għal din l-okkażjoni il-Kummissjoni ghamlet logo kommemorattiv, li huwa xogħol tal-artist George James Cutajar Zahra. Din is-sena iż-żgħażagħ diġa' kienu ta' għajnuna kbira fil-proġett tar-restawr tal-faċċata u l-intrata. Bħal kull sena - kif diġa semmejna - ix-xogħol fil-maħżen baqa' għaddej ġmielu u dan ix-xogħol jista' jitgawda fil-ġimgħa tal-festa. Fejn issibu ħafna affarijiet għall-irġiel, nisa u tfal bħal żraben, ħwejjeġ ta' taħt, — ħwejjeġ tat-tfal u tal-babv, : bedspreads u purtieri u ħafna affarijiet oħra Barra minn dan kollu li semmejna, iż-żgħażgħ dejjem sabu għajnuna minn bosta individwi li sena wara sena dejjem jiġu għax ikunu jixtiequ jagħtu sehemhom wkoll avolja ma jkunux parti mill-Kummissjoni. Nixtiequ nirringrazjaw lil dawk kollha li taw l-għajnuna tagħhom kemm b'mod volontarju kif ukoll b'mod finanzjarju. Nirringrazzja wkoll lil dawk il-membri kollha li kienu parti minn dawn il-25 sena ta' suċċessi f'Għaqda waħda għal għan wieħed, li jkomplu jsebbħu Birkirkara u ngħollu isem l-Għaqda tagħna. B'Kara (wara l-Knisja ta' Sant' Elena)